CELEX: 22007D0125
Language: mt
Date: 2007-09-28 00:00:00
Title: Deċiżjoni tal-Kumitat Konġunt taż-ŻEE Nru 125/2007 tat- 28 ta' Settembru 2007 li temenda l-Anness XX (l-Ambjent) li jinsab mal-Ftehim ŻEE

21.2.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 47/53
               
            DEĊIŻJONI TAL-KUMITAT KONĠUNT TAŻ-ŻEE
      Nru 125/2007
      tat-28 ta' Settembru 2007
      li temenda l-Anness XX (l-Ambjent) li jinsab mal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 92/2007 tas-6 ta' Lulju 2007 (1).
               
            
                  (2)
               
               
                  Id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas ta' azzjoni għall-Komunità fil-qasam tal-politika dwar l-ilma (2) għandha tiġi inkorporata f'dan il-Ftehim.
               
            
                  (3)
               
               
                  Id-Direttiva 2000/60/KE tħassar, b'effett mit-22 ta' Diċembru 2007, id-Direttivi 75/440/KEE (3), kif emendata, u 79/869/KEE (4), kif emendata li huma inkorporati fil-Ftehim u li għalhekk se jiġu mħassra taħt l-istess Ftehim b'effett mit-22 ta' Diċembru 2007.
               
            
                  (4)
               
               
                  Id-Direttiva 2000/60/KE tħassar, b'effett mit-22 ta' Diċembru 2013, id-Direttiva 80/68/KEE (5), kif emendata, li hija inkorporata fil-Ftehim u li għalhekk se tiġi mħassra taħt l-istess Ftehim b'effett mit-22 ta' Diċembru 2013.
               
            
                  (5)
               
               
                  Id-Direttiva 2000/60/KE għandha tinqara b'attenzjoni partikolari għall-fatt li l-Artikolu 73 tal-Ftehim jiddefinixxi l-għanijiet ta' l-azzjoni mill-Partijiet Kontraenti fil-qasam ta' l-ambjent, filwaqt li politiki oħra indirizzati mit-Trattat tal-KE jaqgħu barra mill-ambitu tal-Ftehim.
               
            
                  (6)
               
               
                  Id-Direttiva 2000/60/KE, li tkopri l-azzjoni li qed tevolvi tal-Komunità fil-qasam tal-politika ta' l-ilma, tkopri atti li huma inkorporati fil-Ftehim flimkien ma' atti li m'humiex inkorporati fil-Ftehim.
               
            
                  (7)
               
               
                  Kunsiderazzjoni trid tingħata lid-Dikjarazzjoni Konġunta mehmuża ma' din id-Deċiżjoni,
               
            IDDEĊIEDA KIF ĠEJ:
      Artikolu 1
      L-Anness XX tal-Ftehim għandu jiġi emendat kif ġej:
      
                  1)
               
               
                  Il-punt li ġej għandu jiddaħħal wara l-punt 13c (Id-Deċiżjoni tal-Kummissjoni 92/446/KEE):
                  
                              “13ca.
                           
                           
                              
                                 32000 L 0060: Id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabilixxi qafas għal azzjoni Komunitarja fil-qasam tal-politika ta' l-ilma (ĠU L 327, 22.12.2000, p. 1).
                              Id-dispożizzjonijiet tad-Direttiva għandhom, għall-għanijiet ta' dan il-Ftehim, jinqraw bl-addattamenti li ġejjin:
                              
                                          a)
                                       
                                       
                                          Bla ħsara għall-iżviluppi futuri mill-Kumitat Konġunt taż-ŻEE, għandu jiġi nnutat li l-atti li ġejjin tal-Komunità mhumiex inkorporati fil-Ftehim taż-ŻEE.
                                          
                                                      i)
                                                   
                                                   
                                                      Id-Direttiva tal-Kunsill 76/160/KEE tat-8 ta' Diċembru 1975 dwar il-kwalità ta' l-ilma għall-għawm (Id-Direttiva dwar l-Ilma għall-Għawm),
                                                   
                                                
                                                      ii)
                                                   
                                                   
                                                      Id-Direttiva tal-Kunsill 79/409/KEE tat-2 ta' April 1979 dwar il-konservazzjoni ta' l-għasafar selvaġġi (Id-Direttiva dwar l-Għasafar),
                                                   
                                                
                                                      iii)
                                                   
                                                   
                                                      Id-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni ta' l-habitat naturali u tal-fawna u l-flora selvaġġa (Id-Direttiva dwar l-Habitat),
                                                   
                                                
                                                      iv)
                                                   
                                                   
                                                      Id-Direttiva tal-Kunsill 79/923/KEE tat-30 ta' Ottubru 1979 dwar il-kwalità meħtiega ghall-ilmijiet tal-koltivazzjoni tal-molluski,
                                                   
                                                
                                                      v)
                                                   
                                                   
                                                      Id-Direttiva tal-Kunsill 78/659/KEE tat-18 ta' Lulju 1978 dwar il-kwalità ta' l-ilma ħelu li għandu bżonn protezzjoni jew titjib sabiex tkun sostenuta l-ħajja tal-ħut, u
                                                   
                                                
                                                      vi)
                                                   
                                                   
                                                      Id-Deċiżjoni tal-Kunsill 77/795/KEE tat-12 ta' Diċembru 1977 li tistabbilixxi proċedura komuni għall-iskambju ta' l-informazzjoni dwar il-kwalità ta' l-ilma ħelu tal-wiċċ fil-Komunità.
                                                   
                                                
                                    
                                          b)
                                       
                                       
                                          Il-limiti taż-żmien imsemmija fl-Artikoli 4(1)(a)(ii) u (iii), 4(1)(b)(ii), 4(1)(c), 5(1) u 5(2), 6(1), 8(2), 10(2), 11(7) u 11(8), 13(6) u 13(7) u kif ukoll 17(4) tad-Direttiva, li jibdew jiddekorru mid-data tad-dħul fis-seħħ tad-Direttiva, għandhom ikunu interpretati li jibdew jiddekorru mid-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 125/2007 tat-28 ta' Settembru 2007 li tinkorpora din id-Direttiva f'dak il-Ftehim.
                                          F'konformità mal-Paragrafu 11 tal-Protokoll 1 dwar l-adattamenti orizzontali, kull referenza għad-data msemmija fl-Artikolu 24 għandha tiftiehem li qed tirreferi għad-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 125/2007 tat-28 ta' Settembru 2007 li tinkorpora din id-Direttiva fil-Ftehim.”
                                       
                                    
                        
            
                  2)
               
               
                  It-testi ta' punt 3 (Direttiva tal-Kunsill Nru 75/440/KEE) u ta' punt 5 (Direttiva tal-Kunsill Nru 79/869/KEE) għandhom jiġu mħassra b'seħħ mit-22 ta' Diċembru 2007.
               
            
                  3)
               
               
                  It-test tal-punt 6 (Direttiva tal-Kunsill Nru 80/68/KEE għandu jitħassar b'seħħ mit-22 ta' Diċembru 2013.
               
            Artikolu 2
      It-testi tad-Direttiva 2000/60/KE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fid-29 ta' Settembru 2007, sakemm ikunu saru n-notifiki kollha skond l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE tal-Ġurnal Uffiċjali ta' l-Unjoni Ewropea u fis-Suppliment ŻEE tiegħu.
      
         Magħmul fi Brussell, 28 ta' Settembru 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 328, 13.12.2007, p. 42.
      
         (2)  ĠU L 327, 22.12.2000, p. 1.
      
         (3)  ĠU L 194, 25.7.1975, p. 26.
      
         (4)  ĠU L 271, 29.10.1979, p. 44.
      
         (5)  ĠU L 20, 26.1.1980, p. 43.
      
         (*)  Rekwiżiti kostituzzjonali indikati.
      
         DIKJARAZZJONI KONĠUNTA DWAR ID-DEĊIŻJONI NRU 125/2007 LI TINKORPORA D-DIRETTIVA 2000/60/KE TAL-PARLAMENT EWROPEW U TAL-KUNSILL FIL-FTEHIM
         “Il-Partijiet Kontraenti jirrikonoxxu d-diversità tal-pressjonijiet antropoġeniċi u l-impatti fuq l-ilmijiet madwar l-Ewropa. Għaldaqstant, il-miżuri u l-isforzi sabiex jinkiseb l-għan ambjentali tad-Direttiva jistgħu jvarjaw minn reġjun għal ieħor. Id-Direttiva ta' Qafas dwar l-Ilma tagħti kunsiderazzjoni lill dawn id-diversitajiet. Dan jippermetti lill-awtoritajiet responsabbli għall-implimentazzjoni tad-Direttiva sabiex jagħżlu l-miżuri u l-isforzi adattati għall-pressjonijiet u l-impatti prevalenti, filwaqt li jiksbu l-għanijiet ambjentali.”